બગોદરા - લીંબડી સાયલા હાઇવે પર અનેક ઠેકાણે માથાભારે તત્વો દ્વારા સરકારી જમીન પર ગેરકાયદે બાંધકામ અને દબાણો કરવા થઇ રહ્યાં છે. આવા દબાણ માં હોટલો અને ચા-પાણી નાસ્તા ની નાની રેસ્ટોરન્ટો બનાવી તેમાં દારૂ - જુગાર અને અનૈતિક ધંધા ઓ ફુલ્યા ફુલ્યા હતા. રાત્રે લીંબડી હાઇવે પર રૂપલલનાઓ અને દેહ વ્યાપાર ના ધંધાઓ થતાં હોવાની ફરિયાદો વ્યાપક બની હતી. જિલ્લા પોલીસ વડા દિપકકુમાર મેઘાણી ની સુચના આધારે લીંબડી ડીવાયએસપી પ્રદીપસિંહ જાડેજા ના માર્ગદર્શન હેઠળ મામલતદાર એચ.એમ ડામોર ચિફ ઓફિસર પીકે કોટેચા લીંબડી પીએસઆઇ જી.જી પરમાર, જે. ડી. મહીડા, એન. એચ. સોલંકી તથા તેમજ સ્ટાફ દ્વારા પોલીસ બંદોબસ્ત સાથે લીંબડી હાઇવે પર ગેરકાયદે દબાણ હટાવવાની કામગીરી હાથ ધરવામાં આવી હતી. જેમાં છાલીયા તળાવ પાસે સરકારી જમીન પર ગેરકાયદે બાંધકામો અને હોટલો તોડી પાડી સરકારી જમીન ને ખુલ્લી કરાઇ હતી.